AFRIKAANSE OPSOMMING: Genesis 1 is tradisioneel geinterpreteer as 'n teks wat die meerderwaardigheid van mans en die rninderwaardigheid van vroue ondersteun as die wil van God. Hierdie proefskrif het ten doel om 'n meer konstruktiewe interpretasie daar te stel. 'n Interpretasie wat meer verantwoordelik en verantwoordbaar teenoor die lesers is, veral binne die Koreaanse Presbiteriaanse Kerk (KPK). Gevolglik het ek aandag gegee aan verkeie interpretasies van Genesis 1-3. Interpretasies vanuit manlike sowel as vroulike perspektiewe. Aangesien die belangrikste Koreaanse religiee van die pre-Christen tydperk (Sjamanisme, Boeddhisme, Confucianisme) geidentifiseer is as moontlik belangrike, invloederyke elemente wat 'n invloed gehad het op die manlik gesentreerde interpretasie van Genesis 1-3, begin hierdie studie met die analisering van Koreaanse wereldbeelde en die invloed daarvan op die formasie van die teologiese tradisie binne die KPK. Hierdie elemente word dan ondersoek in terme van die belangrike impak wat dit gehad het op die interpretasie van Genesis 1-3 binne de KPK en dit demonstreer hoe 'n individuele beskouing van die Skrif verskillende resultate binne die KPK self teweeg kan bring. 'n Alternatiewe interpretasie van Genesis 1-3, vanuit 'n ferninistiese perspektief, word bespreek as deel van die oplossing om geregtigheid vir vroue lesers te bevorder. Hoewel 'n feministiese lees die onderdrukking van vroue lesers sal verrninder, word ook· geanaliseer hoe 'n ander moontlikheid van onderdrukking, direk gekant teen die vroulike onderdrukking, kan ontstaan. Ten einde nog 'n bevooroordeelde interpretasie van Genesis 1-3 te vermy en om 'n interpretasie daar te stel wat meer eties verantwoordbaar is vir beide geslagte, word 'n poging aangewend om die teks te lees by wyse van 'n metode wat inter-dissipliner van aard is in die interpretasie van die teks. Die sosio-retoriese kritiek van Vernon Robbins word gekies en 'n intra-, inter-, ideologiese en teologiese tekstuur van Genesis 1 word gerdentifiseer. Hoewel die skeppingstekste hulle kulturele verbintenis ten toon stel, setel die belang van 'n sosio-retoriese lees van Gen 1 nie by 'n bepaalde orde vir man en vrou in God se skepping. Om hierdie rede word 'n geslagtelike onderskeid, gebasseer op etiese status of rol, nie in die teks gevind nie. Eerder, Genesis 1 beskryf nie net die verhouding tussen God en mense nie, maar ook die verhouding van menslike wesens tot die ander ordes van die skepping. Die konsep van die goddelike beeld, toegepas in biologiese terme, bied manlik en vroulik geen teologiese aanduiding vir die huidige sosiale gevolge nie. Eerder, dit nooi ons uit om onsself te open vir moontlike, nuwe betekenisse, wat verby enige kulturele betekenisse strek. Binne die eietydse konteks daag Genesis 1 die interpreteerder sowel as die leser uit tot selfkritiese aktiwiteit in die lees of interpretasie van die teks binne sy / haar eie konteks. Dit is so weens die feit dat die Skrif ruimte laat vir diversiteit en weens die feit dat Genesis 1 nuwe betekenis geskep het vir die lesers binne die eksiliese gemeenskap, soos wat Genesis 2-3 gedoen het vir lesers van die oorspronklike kulture soos gereflekteer in die geskrifte. Om hierdie rede behoort die KPK ook uitgedaag te word om opnuut ondersoek in te stel na die verhouding tussen man en vrou en om uitgenooi te word as vennoot in die proses om die verlore helfte van die waardigheid van die beeld van God vir die mensdom te herstel. Indien die ballingskap vir die Joodse volk dui op 'n bevraagtekening van hulle veilige sentrums van betekenis as die yolk van God, behoort ons tradisionele Christelike beskouing van die aard van God en van die mensdom op soortgelyke wyse bevraagteken te word binne ons eietydse konteks.